-
ວກ - ການປ່ຽນແປງໃໝ່ ກໍ່ສ້າງປະເທດຊາດຕາມກຳນົດທິດສັງຄົມນິຍົມຢູ່ຫວຽດນາມ ແມ່ນພາລະກິດທີ່ຍິ່ງໃຫຍ່ ສູງສົ່ງ ແລະ ໃໝ່ທີ່ສຸດ ຍ້ອນບໍ່ມີແບບຢ່າງມາກ່ອນ. ການປ່ຽນແປງໃໝ່ແມ່ນກະແສໄຫຼຢ່າງຕໍ່ເນື່ອງ, ແມ່ນຂະບວນວິວັດການສືບຕໍ່ ສ້າງສັນ ແລະ ພັດທະນາຢ່າງບໍ່ຢຸດຢັ້ງ. ໃນຂະບວນວິວັດການພັດທະນາໃນແຕ່ລະໄລຍະ, ພຶກຕິກຳໄດ້ວາງຄວາມຕ້ອງການພາວະວິໄສອອກມາ ຮຽກຮ້ອງໃຫ້ພັກກອມມູນິດຫວຽດນາມຕ້ອງມີແຜນນະໂຍບາຍ, ມີການຕັດສິນຕົກລົງທີ່ຖືກຕ້ອງ ທັນການ ແລະ ນຳພາການປະຕິບັດຢ່າງມີປະສິດທິຜົນ, ສ້າງພື້ນຖານອັນໜັກແໜ້ນໃຫ້ແກ່ການສືບຕໍ່ແກ້ໄຂຄວາມຕ້ອງການຕ່າງໆຂອງໄລຍະຕໍ່ໄປ.
-
ວກ.ອອນໄລ - ກອງປະຊຸມສຸດຍອດ ເວທີປາໄສການຮ່ວມມືເສດຖະກິດ ອາຊີ-ປາຊີຟິກ 2017 (APEC 2017 - ເອເປກ 2017) ໄດ້ຈັດຂຶ້ນທີ່ປະເທດຫວຽດນາມໃນເດືອນ ພະຈິກ 2017. ນີ້ເປັນຄັ້ງທີສອງທີ່ຫວຽດນາມເປັນເຈົ້າພາບຈັດຕັ້ງກອງປະຊຸມ ເອເປກ. ດ້ວຍເຫດການນີ້, ຫວຽດນາມພ້ອມກັນກັບບັນດາພື້ນຖານເສດຖະກິດສະມາຊິກ ໄດ້ມີຄວາມພະຍາຍາມເຮັດໃຫ້ປີ ເອເປກ 2017 ກາຍເປັນຫຼັກໝາຍທີ່ຈະແຈ້ງແຫ່ງຂະບວນວິວັດການພັດທະນາຢ່າງບໍ່ຢຸດຢັ້ງຂອງ ເອເປກ, ຊຸກຍູ້ທ່າອຽງສັນຕິພາບ ສະຖຽນລະພາບ ການຮ່ວມມື ການພັດທະນາຂອງພາກພື້ນ ແລະ ໃນໂລກ.
-
ວກ.ອອນໄລ - ຜ່ານໄລຍະເວລາ 70 ກວ່າປີແຫ່ງການພັດທະນາ, ອົງການສະຫະປະຊາຊາດທີ່ມີ 193 ປະເທດສະມາຊິກ ເຊິ່ງຍາມໃດກໍ່ນຳໜ້າໃນກິດຈະການຮັກສາສັນຕິພາບ, ຊຸກຍູ້ຊີວິດສາກົນນະໂລກໃຫ້ພັດທະນາໃນທຸກດ້ານ ທຸກຂົງເຂດ, ກາຍເປັນສູນກາງແຫ່ງການກຳກັບຂັບເຄື່ອນຄວາມພະຍາຍາມຕ່າງໆ, ແນໃສ່ຮັບມື, ແກ້ໄຂສິ່ງທ້າທາຍລະດັບໂລກຕ່າງໆ ໃນສະພາບການໃໝ່ທີ່ມີການຜັນປ່ຽນຫຼາຍຢ່າງຂອງໂລກ. ສີ່ສິບປີທີ່ຜ່ານມາ, ນັບແຕ່ເມື່ອກາຍເປັນສະມາຊິກຂອງອົງການສະຫະປະຊາຊາດ ມາເຖິງປະຈຸບັນ (20-9-1977 - 20-9-2017), ຫວຽດນາມຍາມໃດກໍ່ສະແດງໃຫ້ເຫັນເຖິງບົດບາດທີ່ຕັ້ງໜ້າ, ເປັນເຈົ້າການແລະມີຄວາມຮັບຜິດຊອບຂອງຕົນ, ໄດ້ມີສ່ວນປະກອບຕົວຈິງທີ່ມີປະສິດທິຜົນ ເຂົ້າໃນອົງການຈັດຕັ້ງສາກົນທີ່ໃຫຍ່ທີ່ສຸດນີ້ຂອງໂລກ.
-
ວກ.ອອນໄລ - ໃນຂອບເຂດການຢ້ຽມຢາມ ສາທາລະນະລັດ ອິນໂດເນເຊຍ ຢ່າງເປັນທາງການ ຕາມຄຳເຊື້ອເຊີນຂອງທ່ານປະທານາທິບໍດີ ໂຈໂກ ວີໂດໂດ, ວັນທີ 23 ສິງຫາ, ທ່ານເລຂາທິການໃຫຍ່ ຫງວຽນຝູຈ້ອງ ໄດ້ມີບົດປາໄສທີ່ມີຫົວຂໍ້ “ອາຊຽນ: 50 ປີແຫ່ງການກໍ່ຮ່າງສ້າງຕົວ, ຂະຫຍາຍຕົວ ແລະ ເສັ້ນທາງຕໍ່ໜ້າ” ຢູ່ທີ່ສູນຄົ້ນຄວ້າຍຸດທະສາດແລະສາກົນ ອິນໂດເນເຊຍ (CSIS). ວກ.ອອນໄລ ຂໍເປັນກຽດແນະນຳບົດປາໄສດັ່ງກ່າວ:
-
ວກ. - ການເຊື່ອມຊຶມ, ແກ້ໄຂຢ່າງສຳເລັດຜົນ ສາຍພົວພັນລະຫວ່າງ ຄວາມເປັນເອກະລາດ ເປັນເຈົ້າຕົນເອງ ແລະ ຄວາມເປັນເຈົ້າການ ຕັ້ງໜ້າເຊື່ອມໂຍງສາກົນ ໄດ້ປະກອບສ່ວນທີ່ສຳຄັນ ເຂົ້າໃນການຊ່ວຍໃຫ້ຫວຽດນາມບັນລຸຜົນສຳເລັດແຫ່ງການພັດທະນາທີ່ໃຫຍ່ຫຼວງ, ມີຄວາມໝາຍປະຫວັດສາດ ໃນ 30 ປີແຫ່ງການປ່ຽນແປງໃໝ່. ເອກະສານກອງປະຊຸມໃຫຍ່ຄັ້ງທີ XII ຂອງພັກກອມມູນິດຫວຽດນາມ ສືບຕໍ່ຢືນຢັນວ່າ ການເຊື່ອມຊຶມແລະແກ້ໄຂເປັນຢ່າງດີ ບັນດາສາຍພົວພັນໃຫຍ່, ໃນນັ້ນມີສາຍພົວພັນລະຫວ່າງ ຄວາມປັນເອກະລາດ ເປັນເຈົ້າຕົນເອງ ແລະ ຄວາມເປັນເຈົ້າການ ຕັ້ງໜ້າເຊື່ອມໂຍງສາກົນ, ແມ່ນໜຶ່ງໃນບັນດາໜ້າທີ່ຈຸດໜັກໃຈກາງ ຂອງຫວຽດນາມ ໃນໄລຍະຕໍ່ໄປ.
-
ວກ. - ຜ່ານ 30 ກວ່າປີແຫ່ງການປ່ຽນແປງໃໝ່, ຫວຽດນາມໄດ້ບັນລຸຜົນສຳເລັດທີ່ສຳຄັນຫຼາຍຢ່າງ ກ່ຽວກັບການພັດທະນາເສດຖະກິດ-ສັງຄົມ, ແຕ່, ຄືດັ່ງທີ່ພັກກອມມູນິດຫວຽດນາມໄດ້ສັງເກດມາແລ້ວວ່າ, ຄວາມສ່ຽງແຫ່ງການຖອຍຫຼັງທາງດ້ານເສດຖະກິດ ທຽບກັບບັນດາປະເທດໃນພາກພື້ນ ແລະ ໃນໂລກ ພວມຕັ້ງອອກມາຢ່າງເຄັ່ງຮ້ອນຕໍ່ກັບຫວຽດນາມ. ດັ່ງນັ້ນ, ທາງດ້ານທິດສະດີ ແລະ ພຶດຕິກຳ, ການບູລະນະລະບຽບກົດໝາຍ ເສດຖະກິດຕະຫຼາດກຳນົດທິດສັງຄົມນິຍົມ ໃນສະພາບການໃໝ່ແຫ່ງການເຊື່ອມໂຍງສາກົນ ພວມເປັນບັນຫາທີ່ຮີບດ່ວນ ຊຶ່ງຕ້ອງໄດ້ແກ້ໄຂຢູ່ຫວຽດນາມປະຈຸບັນ.
-
ວກ. ອອນໄລ - ການພົວພັນລະຫວ່າງບັນດາປະເທດໃຫຍ່ ສົ່ງຜົນກະທົບຕາມຫຼາຍທິດ ເຖິງການເຄື່ອນໄຫວ ແລະ ຂະຫຍາຍຕົວຂອງໂລກ ກໍ່ຄືສະຖານະພາບການເມືອງ ເສດຖະກິດຂອງໂລກ, ເຖິງການພົວພັນສາກົນ ແລະ ຜົນປະໂຫຍດຂອງແຕ່ລະປະເທດ. ຄາດຄະເນໃນເວລາຕໍ່ໄປ, ດ້ວຍບັນດາການຫັນປ່ຽນຢ່າງໄວ ແລະ ເລິກເຊິ່ງ ຂອງສະພາບການໂລກ, ການພົວພັນລະຫວ່າງບັນດາປະເທດໃຫຍ່ ຈະມີການຜັນແປ ແລະ ການເຄື່ອນໄຫວໃໝ່, ເຊິ່ງຈະສົ່ງຜົນກະທົບຢ່າງແຂງແຮງຕໍ່ບັນດາປະເທດ, ໃນນັ້ນມີປະເທດຫວຽດນາມ.
-
ວກ. ອອນໄລ - ປີ 2016 ໄດ້ອັດລົງດ້ວຍບັນດາການຜັນປ່ຽນຢ່າງສັບສົນ ແລະ ຄາດເດົາຍາກ ຂອງສະພາບການຢູ່ພາກພື້ນ ແລະ ສາກົນ. ເສດຖະກິດໂລກບໍ່ມີຄວາມໝັ້ນຄົງ, ຄວາມເຕີບໂຕໄດ້ຫລຸດລົງເຖິງລະດັບຕ່ຳສຸດໃນຫຼາຍປີທີ່ຜ່ານມາ. ບັນດາຂະບວນການ ປະຊາລາດນິຍົມ, ລັດທິຊາດນິຍົມ ໄດ້ເພີ່ມຂຶ້ນ. ເຫດການສະເໜີການອອກຈາກສະຫະພາບເອຣົບຂອງສະຫະລາຊະອານາຈັກ ຫຼື ເບຣ໊ກຊິດ (Brexit) ແລະ ບັນດາການປ່ຽນແປງທາງດ້ານການເມືອງ ຢູ່ໃນຫຼາຍປະເທດ ໄດ້ເກີດຂຶ້ນຢ່າງກະທັນຫັນ. ຂະບວນວິວັດໂລກາພິວັດ, ການເຊື່ອມໂຍງສາກົນ ກຳລັງຢືນຕໍ່ໜ້າສິ່ງທ້າທາຍຫຼາຍຢ່າງ. ການແຂ່ງຂັນດ້ານຍຸດທະສາດ ແລະ ການໂຮມກຳລັງລະຫວ່າງບັນດາປະເທດໃຫຍ່ ກໍ່ຜັນແປຢ່າງສັບສົນ ຊຶ່ງໄດ້ສົ່ງຜົນກະທົບແຕ່ຫຼາຍທິດ ເຖິງບັນດາປະເທດຂະໜາດກາງແລະນ້ອຍ. “ຈຸດຮ້ອນ” ຕ່າງໆຢູ່ຕາເວັນອອກກາງ, ອາຊີຕາເວັນອອກ, ອາຊີໃຕ້ ສືບຕໍ່ປຶກຕັນ ບໍ່ມີທາງອອກ, ບາງເວລາອາດຈະເກີດເປັນໄພສົງຄາມລະເບີດຂຶ້ນ. ການພິພາດຊ່ວງຊິງກັນດ້ານອະທິປະໄຕ, ເຂດແດນ, ເຂດທະເລ, ໝູ່ເກາະທະເລ, ຊັບພະຍາກອນ ຍັງສະແດງອອກຢ່າງດຸເດືອດ ເຊິ່ງໃນຂະນະນັ້ນ ບັນດາສິ່ງທ້າທາຍຕໍ່ຄວາມສະຫງົບທີ່ບໍ່ເປັນແບບດັ້ງເດີມຄື ການປ່ຽນແປງດິນຟ້າອາກາດ, ຄວາມປອດໄພດ້ານແຫຼ່ງນ້ຳ, ຄວາມສະຫງົບປອດໄພດ້ານເຄືອຂ່າຍ ອິນເຕີເນັດ, ການອົບພະຍົບ, ການກໍ່ການຮ້າຍ... ໄດ້ເກີດຂຶ້ນຢ່າງເຄັ່ງຮ້ອນ ເຊິ່ງໄດ້ນາບຂູ່ຄວາມສະຫງົບປອດໄພ ແລະ ສະຖຽມລະພາບຂອງຫຼາຍປະເທດ, ໃນນັ້ນມີປະເທດຫວຽດນາມ.
-
ວກ. - ຮັບປະກັນເອກະລາດ, ເປັນເຈົ້າຕົນເອງ ແມ່ນຫຼັກການສະໝີຕົ້ນສະເໝີປາບໃນລະບົບທັດສະນະກ່ຽວກັບການເຊື່ອມໂຍງສາກົນ ຂອງພັກກອມມູນິດຫວຽດນາມ ແລະ ເປັນແນວທາງທີ່ສອດຮ້ອຍຕະຫຼອດຂະບວນວິວັດການກໍ່ສ້າງສັງຄົມນິຍົມ ຢູ່ຫວຽດນາມ ນັບແຕ່ເມື່ອດຳເນີນການປ່ຽນແປງໃໝ່ເປັນຕົ້ນມາ. ການປ່ຽນແປງໃໝ່ຈິນຕະນາການກ່ຽວກັບ ສາຍພົວພັນລະຫວ່າງ ເອກະລາດ, ເປັນເຈົ້າຕົນເອງ ແລະ ການເຊື່ອມໂຍງສາກົນ ປະກອບສ່ວນເຂົ້າໃນການປ່ຽນແປງໃໝ່ຈິນຕະນາການ ໃນກາກໍ່ສ້າງ ແລະ ປະຕິບັດບັນດາແຜນຍຸດທະສາດການພັດທະນາເສດຖະກິດ - ສັງຄົມ, ບັນດາແຜນຍຸດທະສາດພັດທະນາຂະແໜງການ, ຂົງເຂດໃນປະຈຸບັນ ຕໍ່ໜ້າການປ່ຽນແປງຢ່າງໄວວາ ຂອງສະພາບການພາຍນອກ ແລະ ຂະບວນການເຊື່ອມໂຍງສາກົນ ຢ່າງກວ້າງຂວາງເລິກເຊິ່ງຂອງຫວຽດນາມ.
-
ວກ.ອອນໄລ - ແຕ່ວັນທີ 17 ຫາ 21 ມັງກອນ 2017, ທ່ານນາຍົກລັດຖະມົນຕີຫວຽດນາມ ຫງວຽນຊວນຝຸກ ໄດ້ເຂົ້າຮ່ວມກອງປະຊຸມປະຈຳປີຄັ້ງທີ 47 ເວທີປາໄສໂລກ (WEF) ຢູ່ທີ່ເມືອງ ດາວອສ ປະເທດສະວິດເຊີແລນ ຕາມຄຳເຊີນຂອງທ່ານ ເກຼົາ ສະວາບ ປະທານ WEF.